http___www.raidiofailte.com_naisiunta_failte-an-chonartha-roimh-mholadh-na-heorpa__1.xml
1.1 1.2 1.3 1.4 2.1 3.1 4.1 5.1 6.1 7.1 8.1 9.1 10.1 11.1 12.1 13.1 14.1 15.1 16.1
We will be at Milwaukee’s Irish Fest in the Ceardlann na Gaeilge – Irish Workshop tent from Friday, August 17th – Sunday, August 19th. We will be hosting the President of Conradh na Gaeilge, Dr. Niall Comer of Ulster University and Cuan Seireadáin from the Dublin office. They are here to help celebrate Bliain na Gaeilge, the 125th anniversary of the founding of Conradh na Gaeilge. Also, Lewis MacKinnon from Gaelic Affairs of the Nova Scotia government will be offering workshops on Scots-Gael. Here is the schedule of Irish Language events: Friday 5:00 pm – Scots-Gael workshop (Lewis MacKinnon), Ceardlann na Gaeilge – Irish Workshop tent 6:00-7:00 – Irish Language Workshop on Social Media, Ceardlann na Gaeilge – Irish Workshop tent Saturday 1:00 -1:45 pm award honorees – Irish language volunteers, Gaeltacht tent 1:45- 2:45 pm reception for honorees, Ceardlann na Gaeilge – Irish Workshop tent 3:00 – 4:00 pm Informal discussion on the “Effective Teaching Irish language in North America”, Ceardlann na Gaeilge- Irish Workshop tent 4:00-5:00 pm lecture-Shared Gaelic Languages, Cultures and Identities Amongst Irish, Scottish and Nova Scotia Gaels: Building on Commonalities (Lewis MacKinnon), Hedge School 5:00 – 6:00 pm Irish workshop – Intermediate/Advanced, Ceardlann na Gaeilge (Dr. Comer) – Irish Workshop tent Sunday 1:00 pm Irish workshop on Social Media Ceardlann na Gaeilge – Irish Workshop tent 2:00 pm lecture – Conradh na Gaeilge 125 – Revivalism, Revolution and Reaching Forward (Dr. Comer), Hedge School 3:30 pm Scots Gael workshop (Lewis MacKinnon), Ceardlann na Gaeilge – Irish Workshop tent Also, check the Irish Fest website for the Gaeltacht tent schedule which has Irish language and Gaeltacht entertainment, and for the band Seo Linn which does most of their songs in the Irish language and promotes Irish to young people.
1.1 2.1 3.1 4.1 5.1 6.1 7.1 7.2 8.1 9.1 10.1
Fáiltíonn Conradh na Gaeilge Roimh Mholadh na hEorpa Go nÚsáidfí An Ghaeilge I gCúirteanna Thuaisceart Éireann Fáiltíonn Conradh na Gaeilge agus Comhaltas Uladh roimh thuairisc Chomhairle na hEorpa a nótálann nach féidir leis an Rialtas ó thuaidh údar a thabhairt don chosc ar úsáid na Gaeilge atá i bhfeidhm sna cúirteanna, agus iarrann ar Fheidhmeannas Thuaisceart Éireann reachtaíocht a achtú chun cearta teanga lucht labhartha na Gaeilge sna Sé Chontae a chosaint mar ábhar ollphráinne. Athbhreithniú ar mhionteangacha sa Ríocht Aontaithe atá sa tuairisc, arna foilsiú ag Comhairle na hEorpa inniu (Déardaoin, 16 Eanáir 2014), áit a luaitear go bhfuil cosc á chur le fás agus cur chun cinn na Gaeilge i dTuaisceart Éireann mar thoradh ar dhearcadh naimhdeach i leith na teanga i Stormont agus easpa thacaíochta dá húsáid sna cúirteanna agus san oideachas, rud atá tar éis “treampán a chur ar fheidhmiú tráthúil, éifeachtach” Chairt na hEorpa do Theangacha Réigiúnda nó Mionlaigh ar fud na Ríochta Aontaithe. Deir Niall Comer, Uachtarán Chomhaltas Uladh de Chonradh na Gaeilge: “Fáiltíonn Comhaltas Uladh agus Conradh na Gaeilge roimh thacaíocht Chomhairle na hEorpa i dtaca le húsáid na Gaeilge sna cúirteanna i dTuaisceart Éireann, ar chomharthaí sráide dátheangacha ó thuaidh, agus ag ceadú do dhaoine trialacha saoránachta a ghlacadh trí Ghaeilge sna Sé Chontae, agus impíonn muid ar Fheidhmeannas Thuaisceart Éireann gníomhú láithreach leis an scéal a chur ina cheart.” “In uireasa chomhdhearcadh polaitíochta i leith na Gaeilge, agus i bhfianaise “atmaisféar naimhdeach leanúnach” Fheidhmeannas Stormont mar a nótáladh i dtuairisc Chomhairle na hEorpa, tá bac curtha le fada an lá ar Acht Gaeilge atá riachtanach chun cearta cainteoirí Gaeilge ar an oileán seo a chosaint.” I ndiaidh moilleanna agus iarrachtaí bac a chur le hiarratais ar ainmneacha sráide dátheangacha, leagann tuairisc Chomhairle na hEorpa béim ar an fhéidearthacht gur sáraíodh Cairt na hEorpa do Theangacha Réigiúnda nó Mionlaigh, agus nótálann gur iomaí constaic atá ag cur bac ar sholáthar dóthanach de naíonraí Gaeilge i dTuaisceart Éireann. Éilíonn an tuairisc go nglacfaí céimeanna cinnte chun tosaigh le freastal ar an fhás san éileamh ar bhunoideachas trí Ghaeilge, go ndéanfaí bearta chun aistriúchán comhuaineach a cheadú san Fheidhmeannas, agus go gcuirfí deireadh leis an chosc ar úsáid na Gaeilge sna cúirteanna ó thuaidh. Arsa Julian de Spáinn, Ard-Rúnaí Chonradh na Gaeilge: “Sna sála ar oscailt an ionaid lánGhaeilge in oirthear dílseach Bhéal Feirste chun freastal ar an méadú i líon na bhfoghlaimeoirí Gaeilge Protastúnacha le déanaí, agus ag tógáil ar an rath atá bainte amach ag an bhfeachtas Líofa chun daoine ó gach pobal i dTuaisceart Éireann a spreagadh chun an Ghaeilge a fhoghlaim, is léiriú tráthúil é foilseacháin na tuairisce seo de chuid Chomhairle na hEorpa go bhfuil spás ann le tacaíocht thrasphobail a chothú i dtaobh chur chun cinn na Gaeilge, más ann don dea-thoil pholaitíochta chuige.” Tá Conradh na Gaeilge agus Comhaltas Uladh ag impí ar Fheidhmeannas Thuaisceart Éireann aisghairm a dhéanamh ar an Acht um Riar na Córa (Teanga) (Éire) 1737 – a chuireann cosc ar úsáid teanga ar bith eile seachas an Béarla in imeachtaí cúirte – agus chun cur chun cinn na Gaeilge a chur roimh an pholaitíocht le cearta teanga agus comhionannas a thabhairt do phobal na Gaeilge ó thuaidh